Maroela Media Top-20: 8 Februarie 2016Foto: Verskaf. Daar is vandeesweek nege snitte wat styg, ses wat daal, drie wat hul posisie behou en twee nuwelinge. Cordelia behou haar eerste plek vir die vierde week, maar Andriëtte en André Venter skuif op na die tweede plek. Andriëtte se solotreffer, “Bittersoet van liefde”, asook “Die nostalgie van Wit Kasteel” sak uit. Burgerd Botha tree in die 19de plek toe met “Hartlagsiel”, terwyl Neil Somers in die 18de plek terugkeer met sy nuwe treffer, “Skipper”. Jacqueline styg sewe plekke met “Dis hier en nou” en Suzanne daal vier plekke met “Belofte”.